Pilt, millel on kujutatud tekst, logo, Font, sümbol

Tehisintellekti genereeritud sisu võib olla ebatõene.

|  |  |  |
| --- | --- | --- |
| Mõisa tee 17 Kiiu alevik | telefon +372 606 6370 | arvelduskonto: |
| 74604 Harju maakond | e-post: [vallavalitsus@kuusalu.ee](mailto:vallavalitsus@kuusalu.ee) | EE742200001120050586 |
| Reg kood 75033496 | veeb <http://www.kuusalu.ee> | Swedbank |

Majandus- ja Kommunikatsiooniministeerium

[info@mkm.ee](mailto:info@mkm.ee)

28.04.2025 nr 7-2/211

**Kuusalu valla üldplaneeringu põhilahenduse ja keskkonnamõju strateegilise hindamise eelnõule arvamuse andmine**

Kuusalu valla üldplaneeringu algatamise ajal kehtinud planeerimisseaduse[[1]](#footnote-1) (edaspidi *varasem PlanS*) § 16 kohaselt esitatakse üldplaneering ja keskkonnamõju strateegilise hindamise (edaspidi KSH) aruande eelnõu puudutatud isikutele käesoleva seaduse § 16 lõike 1 punkt 4 alusel[[2]](#footnote-2).

Vastavalt varasema PlanS-ile ja kehtivale Vabariigi Valitsuse 17.12.2015 määrusele nr 133 „Planeeringute koostamisel koostöö tegemise kord ja planeeringute kooskõlastamise alused“ esitame Kuusalu valla üldplaneeringu ja keskkonnamõju strateegilise hindamise aruande eelnõu soovi korral arvamuse avaldamiseks.

Üldplaneeringu ja KSH materjalidega saab digitaalselt tutvuda Kuusalu valla üldplaneeringu veebilehel [Kuusalu valla üldplaneering](https://dge.ee/maps/Kuusalu-vald/) või aadressil [kuusalu.ee/yldplaneering](https://www.kuusalu.ee/yldplaneering). Sealt leiate üldplaneeringu seletuskirja, joonised, kaardirakenduse, KSH aruande eelnõu ja muud üldplaneeringuga seonduvad lisad.

Arvamusi ootame kirjalikult **kuni 28.maini 2025** aadressil [yldplaneering@kuusalu.ee](mailto:yldplaneering@kuusalu.ee) või Kuusalu Vallavalitsuses aadressil Mõisa tee 17, Kiiu alevik, 74604, Kuusalu vald.

Kuusalu valla üldplaneeringut ja KSH aruannet koostab Hendrikson & Ko OÜ ja läbiviimist korraldab Kuusalu Vallavalitsus.

Lugupidamisega

(allkirjastatud digitaalselt)

Terje Kraanvelt  
vallavanem

\_\_\_\_\_\_\_\_\_\_\_\_\_\_\_\_\_\_\_\_

Kuusalu valla uue üldplaneeringu koostamine algatati vallavolikogu 17.06.2009 otsusega nr 49 ja üldplaneeringut menetletakse ehitusseadustiku ja planeerimisseaduse rakendamise seaduse § 1 lg-st 1 tulenevalt kuni 30.06.2015 kehtinud planeerimisseaduse redaktsiooni (RT I, 13.03.2014, 97) alusel.

2 Haldusmenetluse seaduse § 5 lg 5 sätestab, et kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme.

1. [↑](#footnote-ref-1)
2. [↑](#footnote-ref-2)